EkBass/fiwiki-20250220-pages-articles huggingface dataset:
Inka Kallén

Inka Emilia Kallén (aiemmin Kiviharju, s. 30. syyskuuta 1981 Tuusula) on suomalainen näyttelijä ja käsikirjoittaja. Hänet tunnetaan Mirja Mäki­maan roolista TV1:n draama­sarjassa Kotikatu. Koti­kadun päätyttyä vuonna 2012 Kallén siirtyi näyttelemään Mirjaa TV2:n sarjaan Uusi päivä. == Ura == Kallén näytteli pää­ministeri Petra Pennasta vuoden 2017 helmi­kuussa alkaneessa 12-osaisessa televisio­sarjassa Presidentti. Vuonna 2020 Kallén näytteli toisen pää­roolin Kaikki synnit -sarjan toisella tuotanto­kaudella. Hän on näytellyt useissa elo­kuvissa ja televisiosarjoissa. Kallén esiintyi Apu­lannan Jumala-musiikki­videolla. Hän näyttelee Keski-Uuden­maan teatterissa. Inka Kallén opiskeli elo­kuva­näyttelemistä silloisessa Stadia- ammatti­korkea­koulussa vuosina 2000–2004, minkä jälkeen hän jatkoi opintojaan vuoden New Yorkissa the Lee Stras­berg Theatre And Film Institutessa. Vuonna 2008 Kallén aloitti opinnot Teatteri­korkea­koulun maisteri­ohjelmassa, josta hän valmistui teatteri­taiteen maisteriksi keväällä 2010. Kallén toimi näyttelemisen lisäksi myös käsikirjoittajana vuonna 2021 ensi-iltansa saaneessa elokuvassa Odotus. == Yksityiselämä == Kallén asuu Tuusulassa. Hän on vegetaristi ja harrastaa joogaa, pyöräilyä, hiihtoa ja tennistä. == Filmografia == Elokuvat Elokuvat Elokuvat Vuosi Nimi Rooli 1999 Pikkusisar pikku­lotta 2005 Caasha Liisa 2005 Lupaus KEK-Lotta 2008 Kolme viisasta miestä sairaan­hoitaja 2010 Harjunpää ja pahan pappi Jaana Yasin 2013 Ainoat oikeat Elli 2015 Luokka­kokous Reetta 2015 Onnelin ja Annelin talvi Adele 2016 Teit meistä kauniin sijais­opettaja Marjatta 2018 Valmentaja Meri 2020 Aika jonka sain nuori Helena 2020 Se mieletön remppa Teresa 2021 Odotus Elli 2022 Kummeli esittää: Kontio & Parmas -elokuva Viivi Kiiveri Koputus Maria Televisio Televisio Televisio Vuosi Sarja Rooli Kotikatu Mirja Mäki­maa 2009 Uutishuone Anneli ”Antsa” Koponen 2012–2015 Uusi päivä Mirja Mäki­maa 2015 Hinnalla millä hyvänsä Anniina Jää­meri 2017 Presidentti Petra Pennanen 2017 Kolmistaan sairaan­hoitaja 2018–2022 Ivalo Sari Nikander 2018 Syke Miia 2018 Onnela Jade 2019 Roba Johanna 2019–2023 Kummeli esittää: Kontio & Parmas poliisi­tutkija Viivi Kiiveri 2020 Keihäs­matkat Leena 2020 Modernit miehet Tanja 2020 Makkari Milla 2020–2023 Kaikki synnit Meeri Ritola 2021 Maria Kallio Sofia Kivinen 2021–2022 Hautalehto: Kylmä syli Laura Hautalehto 2023 Kotka 10 Mia Holma == Lähteet == == Aiheesta muualla == * * * * Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
Araucanian valloitus

Araucanian valloitus (1861–1883) oli sarja sotilaallisia operaatioita, joilla Chile varmisti itselleen Araucanian alueen. Sotaa käytiin aluetta asuttanutta ja pitkään de facto itsenäisessä asemassa olleita mapucheintiaaneja vastaan. == Tausta == Mapuchet olivat alueen alkuperäisasukkaita. He olivat päihittäneet Espanjan Araucon sodassa ja olleet riippumattomia satoja vuosia. Araucon sodan jälkikonfliktit alkoivat loppua vasta Chilen itsenäistyttyä, jolloin useat mapuche-päällikot tekivät rauhan uudisasukkaiden kanssa. Kun Chile rupesi kasvamaan ja vaurastumaan, sen asenteet naapureitaan kohtaan muuttuivat vihamielisiksi. Chile kävi sotia Espanjaa, Boliviaa ja Perua vastaan saaden aluelisäyksiä. Chilen väestö kasvoi ja monia chileläisiä muutti Araucanian eteläpuolellekin, kuten Valdiviaan. 1860 ranskalainen Orelie- Antoine de Tounens julistettiin Araucanian ja Patagonian hallitsijaksi, vaikka maa ei hallinnut kuin Araucanian aluetta. Pelko valtion laajemmasta kansainvälisestä tunnustamisesta sai Chilen toimimaan. Kenraali Cornelio Saavedra Rodríguez laati suunnitelman, joka sisälsi paitsi sotatoimia myös sopimuksia paikallisten heimopäälliköiden kanssa Chilen alueiden laajennuksesta Araucaniassa. == Sota == 200px|thumb|oikea|Cornelio Saavedra Rodríguez Koska kaikkea ei voitu saada sopimuksilla, hyökkäsi Saavadera Araucaniaan 1862. Joukkoja tuli sekä etelästä että pohjoisesta. Chileläiset perustivat linnoituksia alueelle kohtaamatta juurikaan vastarintaa. Chilelle tuli ongelmia miehityksen kanssa, kun se joutui sotaan Peru-Boliviaa vastaan 1879. Mapuchet kättivät tätä hyväkseen ja laukaisivat sarjan hyökkäyksiä chileläisiä linnoituksia vastaan. Hyökkäykset olivat voimakkaita mutta epäonnistuneita. Kun Chile oli voittanut sodan Peru-Boliviaa vastaan, he lähtivät kukistamaan mapucheja lopullisesti. Arviolta 10 000 mapuchea kuoli yhteenotoissa Chilen armeijan kanssa. Monet intiaaneista pakenivat Argentiinaan tai sitten he joutuivat reservaatteihin. == Seuraukset == Sotatoimien loputtuakaan ei Araucania ollut täysin rauhoittunut: välikohtauksia sattui vielä 1900-luvulla. Siitä huolimatta alueelle rupesi virtaamaan chileläisiä ja eurooppalaisia maahanmuuttajia. Argentiina ryhtyi myös valloittamaan alueita, joilla vielä oli itsenäisiä intiaaneja. Tästä syystä suurin osa Argentiinan mapucheista muutti Chileen. Luokka:Chilen sodat Luokka:Mapuchet Luokka:1860-luku Luokka:1870-luku Luokka:1880-luku
Tulle

Tulle on kaupunki Keski-Ranskassa. Se on Corrèzen departementin prefektuuri, eli pääkaupunki, Uuden-Akvitanian alueella (région). == Historia == Satavuotisen sodan aikana Rodrigo de Villandrando ryösti Tullen kaupungin. === Waffen-SS:n verilöyly 1944 === Toisen maailmansodan aikana Waffen-SS:n SS- divisioona Das Reich järjesti kostoksi siviilien teurastuksen Tullessa. 9. kesäkuuta 1944 SS keräsi suuren joukon miespuolisia siviilejä. Heistä valittiin sattumanvaraisesti 97, jotka hirtettiin katulamppuihin ja kaupungin parvekkeille. Sen lisäksi 321 lähetettiin vangeiksi pakkotyöleireille Saksaan. == Lähteet == == Aiheesta muualla == *Valokuvia Tullesta *Tullen verilöyly Luokka:Ranskan kaupungit Luokka:Corrèzen kunnat
Tubuainlurikki

Tubuainlurikki (Vini kuhlii) on Ranskan Polynesiassa elävä erittäin uhanalainen kaijalaji. == Koko ja ulkonäkö == Tubuainlurikin pituus on noin 19 cm ja paino noin 55 g. Sen höyhenpuku on alapuolelta kirkkaan punainen ja selkäpuolelta vihreä. Korvallisella on sininen laikku. Takaselkä ja yläperä ovat kellahtavat ja pyrstö on päältä punainen ja harmaa alapuolelta. Nokka on oranssi, iiris punainen ja koivet oranssinruskeat. Sukupuolet ovat samanvärisiä. Nuoren linnun nokka on ruskehtava, iiris ruskea ja vatsapuoli harmahtavanpunainen. == Esiintyminen == Tubuainlurikin alkuperäinen elinympäristö on Ranskan Polynesiassa Rimataran saarella Tubuain saaristossa. Lajia on siirretty pohjoisemmaksi Washington-, Fanning- ja Joulusaarille vuonna 1957 ja vuonna 2007 Atiun saarelle Cookinsaarille. Lajin populaation koko on Rimataralla noin 750 yksilöä ja Cookinsaarilla noin tuhat yksilöä. Joulusaarilla on tavattu vain muutamia yksilöitä. Sen kanta on taantunut pääasiassa sen punaisten höyhenten keräilyn ja mustarottien takia. Tubuainlurikkia pidetään harvoin vankeudessa lemmikkilintuna. Fossiililöytöjen perusteella tubuainlurikin esiintymisalue on aikaisemmin ollut paljon nykyistä laajempi keskisessä Polynesiassa. == Elinympäristö == Tubuainlurikit asuvat metsissä ja kookospalmumetsiköissä sekä puutarhoissa. Ne esiintyvät yleensä pienissä parvissa tai pareittain. == Lisääntyminen == Pesintä tunnetaan enimmäkseen vain vankeudessa elävien lintujen osalta. Naaras munii yhden tai kaksi munaa. Poikaset lähtevät pesästä noin seitsemän viikon ikäisinä. == Ravinto == Tubuainlurikit syövät siitepölyä, mettä ja kukkia. Erityisen persoja ne ovat kookospalmun kukinnoille. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust Luokka:Polynesianlurikit Luokka:Uhanalaiset linnut
Maulen taistelu

Maulen taistelu käytiin nykyisessä Chilessä Araucanian alueella. Osapuolina olivat inkat ja mapuchet. Taistelun tarkka päivämäärä ei ole tiedossa, mutta se tapahtui inkojen hallitsija Túpac Inca Yupanquin hallintokaudella eli 1471–1493. Inkat ryhtyivät kuusivuotiseen sotaansa kokoamalla 50 000 sotilaan armeijan. Inkojen kenraali Sinchiruca eteni näillä joukoilla mapuchejen alueelle Chileen, nykypäivän Santiagon alueelle. Alueen asukkaat picunchet ryhtyivät vastustamaan inkoja ja kutsuivat avuksi etelämpänä olevat liittolaisensa, antallit, pincut ja cauquit liittyivät sotaan inkoja vastaan. Inkat lähettivät uhkavaatimuksen, jossa vaadittiin antautumista inkojen valtaan. Mapuchejen vastaus oli kielteinen, ja he olivat päättäneet taistella viimeiseen mieheen. Pari päivää tämän jälkeen mapuchet tulivat inkojen leirin edustalle mukanaan 18 000–20 000 miehen armeija. Tässä vaiheessa inkat yrittivät käyttää diplomatiaa rauhan solmimiseksi. Mapuchejen vastaus oli kuitenkin, että he eivät olleet tulleet tuhlaamaan aikaansa, vaan taistelemaan voitosta tai kuolemasta. Inkat päättivät ryhtyä taisteluun seuraavana päivänä. Seuraavana päivänä molemmat armeijat lähtivät liikkeelle ja taistelivat koko päivän ilman selvää lopputulosta. Yöllä molemmat armeijat vetäytyivät takaisin asemiinsa. Toinen ja kolmas päivä etenivät samalla tavalla. Neljäntenä päivänä mapuchet tulivat taas normaalin tapaan taistelukentälle, mutta inkat eivät. Inkat olivat jääneet linnoitettuun leiriinsä toivoen voivansa puolustaa sitä menestyksellisesti. Hyökkäystä ei kuitenkaan tullut, ja lopulta inkat vetäytyivät pois. Mapuchet palasivat kotiseuduilleen pitäen heimoaan voittajana. Luokka:Chilen historia Luokka:Inkat Luokka:Mapuchet Luokka:1400-luku
Pisaraorneerot

Pisaraorneerot (Premnoplex) on orneerojen heimoon kuuluva lintusuku. Sukuun kuuluu 2 lajia. Molemmilla suvun lajeilla on myös alalajeja. == Pisaraorneeroihin (Premnoplex) kuuluvia lajeja == * Pisaraorneero (Premnoplex brunnescens) * Valkopisaraorneero (Premnoplex tatei) ==Lähteet== == Aiheesta muualla == *ITIS: Premnoplex *
Melissa Belote

Melissa Belote (s. 10. lokakuuta 1956) on entinen yhdysvaltalainen selkäuimari ja olympiavoittaja. Belote voitti Münchenin 1972 olympialaisissa kolme kultamitalia. Hän voitti 100 metrin selkäuinnin ajalla 1.05,78 voittaen Unkarin Andrea Gyarmatin 0,48 sekunnilla. Hän teki 200 metrin selkäuinnin alkuerissä maailmanennätyksen 2.20,58 ja paransi sitä loppukilpailussa aikaan 2.19,19 voittaen kultaa 1,19 sekunnin erolla maannaiseensa Susie Atwoodiin. Lisäksi hän voitti kultaa 4 × 100 metrin sekauintiviestissä, jossa hän ui ensimmäisen osuuden ja jonka Yhdysvallat voitti maailmanennätysajalla 4.20,75. Belgradin MM-kilpailuissa 1973 Belote voitti kultaa 200 metrin selkäuinnissa sekä hopeaa 100 metrin selkäuinnissa ja 4 × 100 metrin sekauintiviestissä. == Lähteet == * * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1956 syntyneet Luokka:Elävät henkilöt
Sandra Neilson

Sandra Neilson (s. 20. maaliskuuta 1956) on entinen yhdysvaltalainen vapaauimari ja olympiavoittaja. Neilson voitti Münchenin 1972 olympialaisissa kolme kultamitalia. Hän voitti 100 metrin vapaauinnin ajalla 58,59 kukistaen maannaisensa Shirley Babashoffin 0,43 sekunnilla ja australialaisen maailmanennätysnaisen Shane Gouldin 0,47 sekunnilla. Lisäksi hän voitti kultaa 4 × 100 metrin vapaauintiviestissä, jossa hän ui ensimmäisen osuuden ja jonka Yhdysvallat voitti maailmanennätysajalla 3.55,19, sekä 4 × 100 metrin sekauintiviestissä, jossa hän ui viimeisen osuuden ja jonka Yhdysvallat voitti maailmanennätysajalla 4.20,75. ==Lähteet== * * Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1956 syntyneet Luokka:Elävät henkilöt
Karen Moe

Karen Moe (myöh. Thornton, s. 22. tammikuuta 1953Karen Moe-Thornton Sports Reference LLC. Viitattu 5.7.2011. ) on entinen yhdysvaltalainen perhosuimari ja olympiavoittaja. Filippiineillä syntynyt Karen Moe voitti Münchenin 1972 olympialaisissa kultaa 200 metrin perhosuinnissa maailmanennätysajalla 2.15,57. Neljä vuotta myöhemmin avioliiton myötä nimensä Karen Thorntoniksi vaihtaneena hän sijoittui Montréalin olympialaisissa samassa lajissa neljänneksi ajalla 2.12,90. Kaikki mitalit menivät Itä-Saksaan ja Moe hävisi pronssimitalisti Rosemarie Gabrielille vain 0,04 sekuntia. ==Lähteet== * * ===Viitteet=== ==Aiheesta muualla== * International Swimming Hall of Fame: Karen Moe Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1953 syntyneet Luokka:Elävät henkilöt
Keena Rothhammer

Keena Rothhammer (26. helmikuuta 1957) on entinen yhdysvaltalainen vapaauimari ja olympiavoittaja. Rothhammer voitti 15-vuotiaana Münchenin 1972 olympialaisissa kultaa 800 metrin vapaauinnissa maailmanennätysajalla 8.53,68 sekä pronssia 200 metrin vapaauinnissa ajalla 2.04,92. Belgradin MM- kilpailuissa 1973 hän voitti kultaa 200 metrin vapaauinnissa sekä hopeaa 400 metrin vapaauinnissa. ==Lähteet== * * ==Aiheesta muualla== * International Swimming Hall of Fame: Keena Rothhammer Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1957 syntyneet Luokka:Elävät henkilöt
Raili Kostia

Raili Onerva Kostia (o.s. Laukkanen; 14. elokuuta 1930 Juva – 1. joulukuuta 1990 Helsinki) oli suomalainen oopperalaulaja (mezzosopraano). Virtamo, Keijo (toim.): Otavan musiikkitieto (2. painos), s. 200. Helsinki: Otava, 1997. ISBN 951-1-14518-5. Kostia opiskeli laulua muun muassa Sibelius-Akatemiassa Antti Koskisen johdolla. Hän kuului Kansallisoopperan solistikuntaan ja opetti Sibelius-Akatemiassa vuodesta 1978. Hän oli kiinnitettynä Grazin oopperaan Itävallassa vuosina 1960–1962 ja Hannoverin oopperaan Saksassa vuosina 1962–1964 ja teki myöhemmin esiintyjänä useita vierailuja Euroopan maihin. Hänellä oli rooleja muun muassa Wolfgang Amadeus Mozartin, Giuseppe Verdin ja Richard Straussin oopperoissa. Vuosina 1970–1971 hän esiintyi Savonlinnan oopperajuhlilla Marjan roolissa Aarre Merikannon oopperassa Juha. Kostia esiintyi oopperalaulaja Aino Acktén roolissa elokuvassa Luottamus vuonna 1976. Kostian puoliso oli laulaja Matti Kostia (1930–1995), joka toimi Helsingin Alppilan seurakunnan kanttorina vuodesta 1973. __NOTOC__ ==Lähteet== * * ===Viitteet=== ==Aiheesta muualla== * Raili Kostian muistokirjoitus Helsingin Sanomissa. * Luokka:Suomalaiset mezzosopraanot Luokka:Vuonna 1930 syntyneet Luokka:Vuonna 1990 kuolleet
Efraim Kemppainen

Efraim Adrian Kemppainen () oli suomalainen jääkärimajuri. Hänen vanhempansa olivat metsätarkastaja Adolf Kemppainen ja Agatha Charlotta Ingman. Hänet vihittiin avioliittoon 1918 Maisie Therese Vilhelmina Rosenbergin kanssa, josta hän erosi vuonna 1928 ja avioitui uudelleen vuonna 1930 Sigrid Ruth Gunhild Dahlbergin kanssa.Suomen jääkärien elämäkerrasto 1938.Suomen jääkärien elämäkerrasto 1975. ==Opinnot== Kemppainen kirjoitti ylioppilaaksi Kuopion suomalaisesta klassillisesta lyseosta vuonna 1907 ja liittyi Pohjois- Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1914 ja suoritti alemman hallintotutkinnon vuonna 1914. ==Jääkärikausi== Kemppainen työskenteli lääninkanslistina ja Koiviston piirin nimismiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 25. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Kemppainen saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 1. komppaniaan. Hän otti osaa sisällissodan taisteluihin Tampereella ja Viipurissa. ==Sisällissodan jälkeinen aika== Kemppainen palveli sisällissodan jälkeen 7. komppanian päällikkönä 3. Jääkärirykmentissä, joka tunnettiin myöhemmin nimillä Jääkärirykmentti 3, Savon jääkärirykmentti 3 ja Uudenmaan rykmentti. Hänet siirrettiin 7. huhtikuuta 1919 komppanianpäälliköksi Pohjois-Savon rykmenttiin 7. komppaniaan. Pohjois-Savon rykmentissä hän hoiti 3. pataljoonan komentajan tehtäviä 1. tammikuuta - 16. kesäkuuta 1921 välisen ajan. Pataljoonan komentajaksi Kemppainen nimettiin 2. pataljoonaan 6. toukokuuta 1922. Armeijasta hän erosi 13. syyskuuta 1922 ja siirtyi Kauppalehden palvelukseen toimien myös Ähtärin nimismiehenä. Hänet haudattiin Helsinkiin. Lääninreviisori ja runoilija Eino Kemppainen, toimittaja-kirjailija Yrjö Kemppainen ja päätoimittaja Aarno Kemppainen olivat Efraim Kemppaisen veljiä. == Teoksia == * Jalkaväkipartion johtaja: sotakokemuksiin perustuvia neuvoja ja ohjeita sekä liikunta- että asemasotaa varten; saksalaisen virallisen ohjekirjan mukaan Suomen oloihin sovittanut Kemppainen. Pohjolan kustannus, Oulu 1920 Jokaisen sotilaan kirja, Iltalehti, 02.07.1921, nro 149, s. 4, Kansalliskirjaston digitaaliset aineistot ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1930 kuolleet
Andrea del Castagno

thumb|250px|Andrea del Castagno: Niccolò da Tolentino, 1456 Andrea del Castagno (n. 1422–1457)britannica.com: Andrea del Castagno oli italialainen taidemaalari. Hän toimi Firenzessä ja sai vaikutteita pääasiassa Tommaso Masacciolta ja Giotto di Bondonelta. Andrea del Castgno itse puolestaan vaikutti seuraavan sukupolven firenzeläistaiteilijoihin, joihin lukeutuvat Francesco del Cossa ja Ercole de' Roberti. Andrea del Castagnon tunnetuimmat työt ovat Firenzessä: Sant'Apollonian freskot ja Niccolo de Tolentinon muotokuva ratsailla, joka on Firenzen katedraalissa. Castagno kuoli ruttoon 1457.http://www.abcgallery.com/C/castagno/castagnobio.html == Lähteet == Luokka:Italialaiset taidemaalarit Luokka:Renessanssin taidemaalarit Luokka:1420-luvulla syntyneet Luokka:Vuonna 1457 kuolleet
Beverley Whitfield

Beverley Whitfield (15. kesäkuuta 1954 – 20. elokuuta 1996) oli australialainen rintauimari ja olympiavoittaja. Whitfield voitti Münchenin 1972 olympialaisissa kultaa 200 metrin rintauinnissa ajalla 2.41,71. Hän oli 50 metrin käännöksessä viimeisenä ja 150 metrin kohdalla vielä neljäntenä mutta nousi voittoon 0,34 sekunnin erolla yhdysvaltalaiseen Dana Schoenfieldiin. Lisäksi hän sai pronssia 100 metrin rintauinnissa ajalla 1.15,73. ==Lähteet== * * Luokka:Australialaiset uimarit Luokka:Australialaiset olympiavoittajat Luokka:Vuonna 1954 syntyneet Luokka:Vuonna 1996 kuolleet
Burundin provinssit

Burundi on jaettu 18 provinssiin, 129 kuntaan, jotka jaetaan edelleen yli 2 000 kukkulaan (). Maan aluehallinto on rakennettu näiden yksiköiden mukaisesti. Vuonna 2000 Bujumburan käsittävä provinssi jaettiin kahtia Bujumburan maakuntaan (Bujumbura Rural) ja maakuntatasoiseen Bujumburan kaupunkiin (Mairie de Bujumbura). Keväällä 2015 muodostettiin uusi Rumongen provinssi yhdistämällä Bururin provinssin länsiosa (kolme kuntaa) ja Bujumburan maakunnan aiempaan eteläosaan (kaksi kuntaa). Provinssitason aluehallinnollinen jako on seuraava: Burundin provinssit Provinssin nimi ISO 3166-2 -koodi Hallinto- keskus Kuntien lkm Pinta-ala (km2) Väkiluku (VL2008) Väkiluku (2014) Bubanza BI-BB Bubanza 5 1 089 338 023 407 236 Bujumbura (Mairie de) Bujumbura BI-BM _Bujumbura_ 13 87 497 166 598 964 Bujumburan maakunta BI-BL Isale 9 959 555 933 (464 818) 669 764 (559 993) Bururi BI-BR Bururi 6 1 645 574 013 (313 102) 691 546 (404 612) Cankuzo BI-CA Cankuzo 5 1 965 228 873 275 736 Cibitoke BI-CI Cibitoke 6 1 636 460 435 554 713 Gitega BI-GI Gitega 11 1 979 725 223 873 718 Karuzi BI-KR Karuzi 7 1 457 436 443 525 808 Kayanza BI-KY Kayanza 9 1 233 585 412 705 280 Kirundo BI-KI Kirundo 7 1 703 628 256 756 896 Makamba BI-MA Makamba 6 1 960 430 899 519 129 Muramvya BI-MU Muramvya 5 696 292 589 352 499 Muyinga BI-MY Muyinga 7 1 836 632 409 761 900 Mwaro BI-MW Mwaro 6 840 273 143 (188 548) 329 071 Ngozi BI-NG Ngozi 9 1 474 660 717 796 004 Rumonge BI-RM Rumonge 5 1 080 (352 026) (396 705) Rutana BI-RT Rutana 6 1 959 333 510 401 799 Ruyigi BI-RY Ruyigi 7 2 339 400 530 482 542 Burundi, yhteensä BI _Bujumbura_ 129 27 816 8 053 574 9 702 605 On huomattava, että Burundin väkiluvusta esitetään joissain lähteissä huomattavasti maan tilastollisen vuosikirjan (2014: 9,703 milj) kertomaa lukemaa korkeampia väestöarvioita (esimerkiksi Afrikan kehityspankin sponsoroima Burundi Data Portal antaa 2014 väkiluvuksi: 10,816 milj.). Jälkimmäinen lähde on sisäisesti ristiriitainen, koska lähteen maakuntakohtaisten väkilukujen yhteissumma (9,984 milj) on huomattavasti alhaisempi kuin saman lähteen koko maata koskeva väkiluku. ==Katso myös== * Luettelo Burundin kunnista == Lähteet == * hu:Burundi#Közigazgatási felosztás
Gail Neall

Gail Neall (s. 2. elokuuta 1955) on entinen australialainen uimari ja olympiavoittaja. Neall voitti Münchenin 1972 olympialaisissa kultaa 400 metrin sekauinnissa ajalla 5.02,97 rikkoen Claudia Kolbin neljä vuotta vanhan maailmanennätyksen noin 1,7 sekunnilla. Hän osallistui myös 200 metrin perhosuintiin sijoittuen seitsemänneksi ajalla 2.21,88. ==Lähteet== * * ==Aiheesta muualla== * International Swimming Hall of Fame: Gail Neall Luokka:Australialaiset uimarit Luokka:Australialaiset olympiavoittajat Luokka:Vuonna 1955 syntyneet Luokka:Elävät henkilöt
Pavlova

pienoiskuva|Pavlova. Pavlova on venäläisen balettitanssija Anna Pavlovan mukaan nimetty marenkipohjainen jälkiruoka. Siinä on rapea kuori ja pehmeä, vaahtokarkkimainen sisus. Uskotaan, että jälkiruoka on keksitty balettitanssijan kunniaksi 1920-luvulla, erään hänen kiertueensa jälkeen, joko Australiassa tai Uudessa-Seelannissa. Jälkiruoan keksijän kansalaisuus on ollut näiden kahden maan välisen väittelyn kohde vuosia, mutta viralliset lähteet viittavaat Uuteen-Seelantiin.Leach, Helen, The Pavlova Story: A Slice of New Zealand's Culinary History, University of Otago Pr, 30 August 2008, ISBN 978-1-877372-57-5 Pavlova on suosittu jälkiruoka ja tärkeä osa molempien maiden kansalliskeittiöitä, ja yksinkertaisena reseptinä sitä tarjoillaan säännöllisesti juhlapäivien ja lomapyhien aterioilla. Se yhdistetään useimmiten kesäaikaan, mutta sitä syödään ympäri vuoden monissa australialaisissa ja uusiseelantilaisissa kodeissa. == Lähteet == == Aiheesta muualla == * Resepti Luokka:Kakut
Helmiorneerot

Helmiorneerot (Margarornis) on orneerojen heimoon kuuluva lintusuku. == Helmiorneeroihin (Margarornis) kuuluvia lajeja == * Helmiorneero (Margarornis squamiger) * Kyynelorneero (Margarornis bellulus) * Punaorneero (Margarornis rubiginosus) * Tähtiorneero (Margarornis stellatus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Margarornis *
Bururi

Bururi on Burundin eteläosassa oleva kaupunki ja samannimisen provinssin pääkaupunki. Vuonna 2007 kaupungissa oli 20 000 asukastabevölkerungsstatistik.de (2007). Kaupunki sijaitsee 1 836 m merenpinnan yläpuolellafallingrain.com: Bururi, Burundi Page. == Lähteet == Luokka:Burundin kaupungit
Gunnar Larsson (uimari)

Gunnar Larsson (s. 12. toukokuuta 1951) on entinen ruotsalainen uimari ja olympiavoittaja. Hän menestyi parhaiten sekauintimatkoilla. Larsson oli vuonna 1970 Barcelonan EM-kilpailujen menestyksekkäin uimari. Hän voitti kultaa 400 metrin vapaauinnissa sekä 200:n ja 400 metrin sekauinnissa. Münchenin 1972 olympialaisissa hän voitti kultaa 200 metrin sekauinnissa maailmanennätysajalla 2.07,17 ja 400 metrin sekauinnissa ajalla 4.31,981. Jälkimmäisessä lajissa Yhdysvaltain Tim McKee hävisi Larssonille vain 0,002 sekuntia ja sai hopeaa. Münchenin kisojen jälkeen uinnin sääntöjä muutettiin siten, että ajat otetaan vain sadasosasekunnin tarkkuudella. Belgradin MM- kilpailuissa 1973 Larsson voitti kultaa 200 metrin sekauinnissa. ==Lähteet== * * * ==Aiheesta muualla== * International Swimming Hall of Fame: Gunnar Larsson Luokka:Ruotsalaiset uimarit Luokka:Ruotsalaiset olympiavoittajat Luokka:Vuonna 1951 syntyneet Luokka:Elävät henkilöt
Nobutaka Taguchi

Nobutaka Taguchi (, s. 18. kesäkuuta 1951) on entinen japanilainen rintauimari ja olympiavoittaja. Taguchi voitti Münchenin 1972 olympialaisissa kultaa 100 metrin rintauinnissa. Hän ui toisessa välierässä ajan 1.05,13 ja rikkoi yhdysvaltalaisen John Henckenin ensimmäisessä välierässä uiman maailmanennätyksen 0,55 sekunnilla. Loppukilpailussa Taguchi paransi maailmanennätyksen aikaan 1.04,94. Pronssia hän sai 200 metrin rintauinnissa ajalla 2.23,88 häviten Henckenille 2,33 sekuntia. Taguchi ui 4 × 100 metrin sekauintiviestiä kolmissa eri olympialaisissa: Méxicossa 1968 Japanin joukkue sijoittui viidenneksi, Münchenissä 1972 kuudenneksi ja Montréalissa 1976 kahdeksanneksi. Belgradin MM-kilpailuissa 1973 Taguchi saavutti pronssia molemmilla rintauintimatkoilla. Calin MM-kilpailuissa 1975 hän saavutti hopeaa 100 metrin rintauinnissa. ==Lähteet== * * * Luokka:Japanilaiset uimarit Luokka:Japanilaiset olympiavoittajat Luokka:Vuonna 1951 syntyneet Luokka:Elävät henkilöt
Extratone

Extratone tarkoittaa äärimmäisen nopeaa speedcorea. Se ei kuitenkaan ole oma genre tai alalaji, vaikka niin voisi luulla. Extratone kehittyi 1990-luvun puolivälissä. Extratone on hyvin nopeaa: normaalin speedcoren tempo on yleensä 350–1 000 iskua minuutissa (bpm), kun taas extratonen jopa 15 000–50 000 iskua. Extratonesta pyritään tekemään mahdollisimman nopeaa. Periaatteessa rajaa ei ole; musiikkia pyritään tekemään tietokoneen tehoihin asti. == Katso myös == * Hardcore techno Luokka:Elektronisen tanssimusiikin tyylilajit de:Speedcore#Splitter, Extratone
Luettelo Burundin kunnista

Tämä on luettelo Burundin kunnista. Burundin provinssit jaetaan 117 kuntaan, jotka taas jaetaan 2 638 kukkulaan (). == Bubanza == * Bubanza * Gihanga * Musigati * Mpanda * Rugazi == Bujumbura Mairie == * Bujumbura Mairie * Buyenzi * Bwiza * Ngagara * Nyakabiga * Musaga * Kanyosha * Kamenge * Kinama * Rohero == Bujumbura Rural == * Bugarama * Isale * Kabezi * Kanyosha * Mubimbi * Mugongomanga * Muhuta * Mukike * Mutambu * Mutimbuzi * Nyabiraba == Bururi == * Burambi * Bururi * Buyengero * Matana * Mugamba * Rumonge * Rutovu * Songa * Vyanda == Cankuzo == * Cankuzo * Cendajuru * Gisagara * Kigamba * Mishiha == Cibitoke == * Buganda * Bukinanyana * Mabayi * Mugina * Murwi * Rugombo == Gitega == * Bugendana * Bukirasazi * Buraza * Giheta * Gishubi * Gitega * Itaba * Makebuko * Mutaho * Nyanrusange * Ryansoro == Karuzi == * Bugenyuzi * Buhiga * Gihogazi * Gitaramuka * Mutumba * Nyabikere * Shombo == Kayanza == * Butaganzwa * Gahombo * Gatara * Kabarore * Kayanza * Matongo * Muhanga * Muruta * Rango == Kirundo == * Bugabira * Busoni * Bwambarangwe * Gitobe * Kirundo * Ntega * Vumbi == Makamba == * Kayogoro * Kibago * Mabanda * Makamba * Nyanza-Lac * Vugizo == Muramvya == * Bukeye * Kiganda * Mbuye * Muramvya * Rutegama == Muyinga == * Buhinyuza * Butihinda * Gashoho * Gasorwe * Giteranyi * Muyinga * Mwakiro == Mwaro == * Bisoro * Gisozi * Kayokwe * Ndava * Nyabihanga * Rusaka == Ngozi == * Busiga * Gashikanwa * Kiremba * Marangara * Mwumba * Ngozi * Nyamurenza * Ruhororo * Tangara == Rutana == * Bukemba * Giharo * Gitanga * Mpinga-Kavoye * Musongati * Rutana == Ruyigi == * Butaganzwa * Butezi * Bweru * Gisuru * Kinyinya * Nyabitsinda * Ruyigi == Lähteet == Luokka:Burundin maantiede Burundin kunnat
Bradford Cooper

Bradford Cooper (s. 19. heinäkuuta 1954) on entinen australialainen vapaauimari ja olympiavoittaja. "Brad" Cooper voitti Münchenin 1972 olympialaisissa kultaa 400 metrin vapaauinnissa. Hän tuli loppukilpailussa maaliin toisena ajalla 4.00,27 häviten Yhdysvaltain Rick DeMontille 0,01 sekuntia, mutta amerikkalainen jäi dopingtestissä kiinni kielletyn lääkkeen käytöstä ja hylättiin. Cooper oli mukana myös 1 500 metrin vapaauinnissa sijoittuen seitsemänneksi ajalla 16.30,49 sekä 4 × 200 metrin vapaauintiviestissä, jossa hän toi Australian joukkueen maaliin viidentenä ajalla 7.48,66. Belgradin MM-kilpailuissa 1973 Cooper saavutti hopeaa 400 metrin vapaauinnissa sekä pronssia 1 500 metrin vapaauinnissa ja 4 × 200 metrin vapaauintiviestissä. Hän hävisi 400 metrillä vain Rick DeMontille kaksikon uidessa kaikkien aikojen ensimmäisinä uimareina matkan alle neljässä minuutissa. DeMontin uusi maailmanennätys oli 3.58,18 ja Cooperin hopeamitaliaika 3.58,70. ==Lähteet== * * * ==Aiheesta muualla== * International Swimming Hall of Fame: Bradford Cooper Luokka:Australialaiset uimarit Luokka:Australialaiset olympiavoittajat Luokka:Vuonna 1954 syntyneet Luokka:Elävät henkilöt
Bubanzan provinssi

Bubanzan provinssi on yksi Burundin 17 provinssista, ja se sijaitsee Luoteis- Burundissa Kongon demokraattisen tasavallan rajalla. Myös provinssin pääkaupungin nimi on Bubanza. Sen pinta-ala on 1 089,04 km². Vuonna 2010 Bubanzan väkiluvun arvioitiin olevan 428 533. Provinssissa kasvatetaan myyntiin riisiä ja puuvillaa. ==Kunnat== Bubanzan provinssi jakautuu viiteen kuntaan: * Bubanza * Gihanga * Musigati * Mpanda * Rugazi == Lähteet == Luokka:Burundin provinssit
All Hell Breaks Loose

All Hell Breaks Loose on thrash metal -yhtye Destructionin studioalbumi vuodelta 2000. Kyseessä on yhtyeen ensimmäinen Marcel Schmierin kanssa tehty albumi sitten vuoden 1988 Release from Agonyn. Välillä tehtyjen albumien ei katsota kuuluvan yhtyeen viralliseen diskografiaan. ==Kappaleet== # # # # # # # # # # # # Piilotettu bonuskappale: # * Whiplash (Metallica-cover) ===Bonuslevy=== Albumista julkaistiin myös bonuslevyn sisältävä erikoisversio. Bonuslevyllä on yhtyeen Bestial Invasion of Hell -demo, joka ilmestyi alun perin vuonna 1984. # # # # # # ==Kokoonpano== *Marcel Schmier – basso, laulu *Mike Sifringer – kitara *Sven Vormann – rummut ===Vierailija=== *Peter Tägtgren – laulu ja kitara kappaleessa 10 ==Lähteet== ==Aiheesta muualla== * * Luokka:Destructionin albumit Luokka:Vuoden 2000 albumit
Bujumburan provinssi

Bujumburan provinssi (, englanniksi Bujumbura Rural) on yksi Burundin 18 provinssista, ja se sijaitsee Länsi-Burundissa. Bujumburan provinssi rajoittuu lännessä Tanganjikajärveen, Bujumburan kaupunkiin ja Kongon demokraattiseen tasavaltaan, pohjoisessa Bubanzan provinssiin, koillisessa Muramvyan provinssiin, idässä Mwaron provinssiin, kaakossa Bururin provinssiin ja etelässä Rumongen provinssiin. Maakunnan pinta-ala on 959 km². Asukasluku on kehittynyt seuraavasti: 292 577 (VL1979), 316 000 (VL 1990) ja 464 818 (555 933; (VL2008). Vuonna 2013 maakunnassa arvioitiin asuvan 650 274 ihmistä. Burundin entinen presidentti Cyprien Ntaryamira on kotoisin tästä provinssista. Vuonna 1998 Bujumburan käsittävä maakunta jaettiin kahtia Bujumburan provinssiin ja maakunnan aseman omaavaan Bujumburan kaupunkiinstatoids.com - Burundin provinssit. Keväällä 2015 kaksi maakunnan eteläistä kuntaa (Bugarama ja Muhuta) liitettiin osaksi uutta Rumongen provinssia. Samassa säädöksessä Bujumburan maakunnan hallintokeskuksen todettiin olevan Isalen pikkukaupunki (4 977 as., VL2008) (Isare). ==Kunnat== Bujumburan provinssi jakautuu aluehallinnon toisella tasolla 9 kuntaan: * Isale * Kabezi * Kanyosha * Mubimbi * Mugongomanga * Mukike * Mutambu * Mutimbuzi * Nyabiraba == Lähteet== Luokka:Burundin provinssit
Tolueenidi-isosyanaatti

Tolueenidi-isosyanaatti (TDI) on aromaattinen isosyanaatti, jossa on kaksi isosyanaattiryhmää. Tolueenidi-isosyanaattia valmistetaan polyuretaanin monomeeriksi. TDI reagoi polyolien kanssa siten, että polyolien alkoholiryhmät reagoivat TDI:n isosyanaattiryhmien kanssa, jolloin muodostuu uretaaniryhmä. Kun molemmissa lähtöaineissa on kaksi reagoivaa ryhmää, molekyyli kasvaa pitkäksi ketjuksi ja muodostuu polyuretaania. TDI:n isomeereistä käytetään yleisesti kahta: 2,4-tolueenidi-isosyanaattia (2,4-TDI, CAS-numero 584-84-9) ja 2,6-tolueenidi-isosyanaattia (2,6-TDI, CAS-numero 91-08-7). Edellistä valmistetaan myös puhtaana, mutta yleisesti käytetyt seokset ovat 80 % ja 65 % 2,4-TDI:tä. TDI on toiseksi käytetyin di-isosyanaatti 34.1 % osuudellaan (2000) – käytetyin on MDI. Tolueenidi-isosyanaattituotanto vuonna 2000 oli 1,4 miljoonaa tonnia. == Käyttö == Tolueenidi-isosyanaattia käytetään vaahtomuovien, polyuretaanin, muiden elastomeerien sekä lakkojen valmistukseen. == Valmistus == Tolueenidi-isosyanaattia valmistetaan tolueenista kolmivaiheisella reitillä. Ensin tolueeni nitrataan typpihapolla dinitrotolueeniksi; vaiheessa määräytyy isomeerien suhde. Dinitrotolueeni pelkistetään katalyyttisesti vedyllä diaminotolueeniksi. Edelleen, diaminotolueenista valmistetaan TDI:a karbonyloimalla amiinit fosgeenilla. Fosgeeni aminolysoituu vetykloridiksi, joka otetaan sivutuotteena talteen; reaktio on merkittävä teollisen vetykloridin lähde. == Terveys- ja ympäristövaikutukset == TDI ja MDI ovat aiheuttaneet merkittävää työperäistä astmaa, jonka esiintyminen on vähentynyt oikean suojauksen ansiosta. Aine sitoutuu DNA:han, ja polyuretaanityöntekijöiden kromosomimuutosten on havaittu lisääntyneen selvästi. Laboratoriokokeissa aine ei kuitenkaan aiheuttanut hiirille syöpiä. TDI on vaarallista vesieläimille. Veteen jouduttuaan se hydrolysoituu päivässä. Se hajoaa biologisesti, mutta ei tiedetä, kauanko hajoaminen kestää. == Lähteet == == Aiheesta muualla == * Onnettomuuden vaaraa aiheuttavat aineet, Työterveyslaitos: Tolueenidi-isosyanaatti * PubChem: 2,4-Diisocyanatotoluene * Toxin and Toxin Target Database (T3DB): 2,4-Toluene diisocyanate * ChemBlink: Tolylene-2,4-diisocyanate Luokka:Isosyanaatit Luokka:Aromaattiset yhdisteet
Miehet ilman toivoa

Miehet ilman toivoa (, 1966) on Miklós Jancsón ohjaama unkarilainen elokuva. Elokuva sijoittuu Lajos Kossuthin johtaman Unkarin kansannousun (1848–1849) jälkeiseen aikaan. Itävalta hallitsee maata, mutta Kossuthin kannattajien yllä pitämä vastarinta elää vielä 20 vuoden jälkeen. Tukahduttaakseen vastarinnan armeija vangitsee joukon unkarilaisia sissejä ja sijoittaa heidät syrjäiseen tuuliselle ja paljaalle pustalle rakennettuun kalkkipintaiseen linnakkeeseen. Nimeä lukuun ottamatta vastarintaliikkeen johtajan Sándor Rózsan henkilöllisyyttä ei tiedetä, joten itävaltalaisupseerit punovat erilaisia juonia saadakseen selville, onko Sándor yksi pidätetyistä miehistä. Miehet ilman toivoa menestyi kotimaassaan hyvin. Se oli myös ensimmäinen Jancsón elokuvista, joka tavoitti ulkomaisen yleisön. Elokuva nimettiin Kultainen palmu -ehdokkaaksi Cannesin elokuvajuhlilla 1966. Sitä ei palkittu, mutta siitä tuli menestys kriitikoiden keskuudessa. == Aiheesta muualla == * * Luokka:Unkarilaiset elokuvat Luokka:Draamaelokuvat Luokka:Vuoden 1966 elokuvat Luokka:Unkarilaiset mustavalkoelokuvat
Maria Berg

Maria Berg (o.s. Juuranto; 9. huhtikuuta 1923 Helsinki – 12. marraskuuta 2008 Espoo) oli suomalainen kirjailija. Berg työskenteli ennen kirjailijaksi ryhtymistä isänsä Erik Juurannon johtamassa yrityksessä Lejos Oy:ssä. Hän kirjoitti taiteilijakirjat Birger Kaipiaisesta, Mauno Hartmanista ja Kain Tapperista sekä romaanin Bergin suvun menneisyydestä. Ooppera oli lähellä hänen sydäntään. Hänen puolisonsa oli vuodesta 1946 kreivi Markus Friedrich Ermes Berg. Heillä on kaksi tytärtä ja poika. ==Teokset== * Kaipiainen. Kuvat Osmo Thiel. Otava, 1986. * Mauno Hartman. Toimittanut Maria Berg, valokuvat Istvan Rácz. ym. * Kain Tapper. Toimittanut Maria Berg, valokuvat Istvan Rácz, Markku Berg, Otso Pietinen. Otava, 1980. * Kreivi Bergin puolalainen masurkka. Piirustukset Kauko Lehtinen. Töölön kirja, 1987. * Oopperalle talo. Uuden ooppera- ja konserttitalon kannatusyhdistys, 1972. == Lähteet == Luokka:Suomalaiset kirjailijat Luokka:Vuonna 1923 syntyneet Luokka:Vuonna 2008 kuolleet
Enkelihoito

Enkelihoito eli enkeliterapia on uskomuslääkinnän alaan kuuluvaa energiahoitoa, jossa enkelien väitetään olevan parantavana voimana. Enkelihoidon toimivuudesta ei ole minkäänlaisia tieteellisiä todisteita. == Aiheesta muualla == * Testasimme enkelihoidon ET-lehti 2016 * Testissä enkelihoito: mitä siellä oikein tapahtuu? Me Naiset 2015 Luokka:Enkeliusko Luokka:Uskomuslääkintä
Karl Ferdinand Forsström

Karl Ferdinand Forsström (6. elokuuta 1817 Mäntyharju – 21. kesäkuuta 1903 Ristiina) oli suomalainen kihlakunnantuomari. Suomalaisuuden kannattajana tunnettu Forsström aloitti tuomarina toimiessaan ensimmäisenä kihlakunnanoikeuden pöytäkirjojen laatimisen suomen kielellä. Forsströmin vanhemmat olivat Heinolan kihlakunnan kruununvouti, hovineuvos Karl Magnus Forsström ja Agata Serafia Stierwald. Hän kävi Loviisan triviaalikoulua ja Porvoon lukiota ja pääsi ylioppilaaksi 1836. Forsström suoritti tuomarintutkinnon 1840 ja hän sai varatuomarin arvon 1842. Hän toimi Viipurin hovioikeuden kanslistina 1847, laamannin apulaisena vuodesta 1849, Ala- Karjalan tuomiokunnan vt. tuomarina 1850–1859 ja tuomarina 1859–1864 sekä Mäntyharjun tuomiokunnan tuomarina 1864–1901. Forsströmistä tuli hovioikeuden asessori 1872 ja laamanni 1883. Hän omisti vuodesta 1864 Ristiinassa sijainneen Puntalan kartanon. Forsström oli jo opiskeluvuosinaan tullut suomalaisuusliikkeen kannattajaksi. Toimiessaan tuomarina hän havaitsi oikeusturvan kannalta ongelmaksi sen että vaikka oikeudenistunnossa käytettiin suomen kieltä niin silti oikeuden pöytäkirjat laadittiin ruotsiksi. Niinpä hän laati vuonna 1857 ensimmäisenä suomen kielellä memoriaalipöytäkirjat ja Tohmajärven Värtsilän kylässä marraskuussa 1856 tapahtuneen murhajutun pöytäkirjat kun jutussa syytetty pyysi pöytäkirjoista suomenkielistä kopiota itselleen. Nämä pöytäkirjat julkaistiin vuonna 1857 nimellä Viina ja murha. Myöhemmin Forsström alkoi Mäntyharjun tuomiokunnan tuomarina toimiessaan laatia lähes kaikki oikeudenkäyntien pöytäkirjat suomeksi. Forsström on haudattu Ristiinaan. Hänen hautakivessään on teksti Ladun hiihti – tien osoitti. == Teoksia == * Viina ja murha : eli ensimäiset kihlakunnan oikeuden protokollat suomeksi : tosi tapaus Suomessa. K. E. Holm, Helsinki 1857 * Kirjoituksia laki-asioista, osa 1. Clouberg ja K, Viipuri 1862 * Kirjoituksia laki-asioista, osa 2 : Protokollan näytteitä. Clouberg ja K, Viipuri 1862 * Kirjoituksia laki-asioista, osa 3. Aschan, Kuopio 1863 * Juridiskt Småplock. Om termers förfinskande jemte officiella handlingar på finska, i utkast och öfversättning. Kuopio 1864 * Käräjäasioita, kirj. F. Helsinki 1883 * Wirtamonumentet : dess uppkomst och aftäckning. Björneborg 1888 (yhdessä F. J. Färlingin kanssa) * Mietteitä 1) lainkäyntikielistämme ja 2) lainkäyntisäädäntömme parantamistoimista. Kasurinen, Mikkeli 1896 == Aiheesta muualla == * Forsströmin elämäkerta Kansallisbiografiassa * Seppo Pusa : Wiina ja murha, Värtsi - Värtsilän verkkolehti 24.4.2013 * Jukka Hokkanen : Vahinkotappo ja fennomaani, Näkökulmia arkistosta -blogi 23.1.2014 == Lähteet == * Wikiaineisto: Kuka kukin oli 1961 * * Herrasväen asuinpaikat : Etelä- Savon kartanot : Ristiina Luokka:Suomalaiset juristit Luokka:Vuonna 1817 syntyneet Luokka:Vuonna 1903 kuolleet
Geranyylipyrofosfaatti

Geranyylipyrofosfaatti (C10H20O7P2) on terpenoidi ja mevalonaattireitin välituote. Geranyylipyrofosfaattia syntyy isopentenyylipyrofosfaatin ja dimetyyliallyylipyrofosfaatin reaktiotuotteena. . Organismit muodostavat geranyylipyrofosfaatista uusia yhdisteitä kuten geranyyligeranyylipyrofosfaattia, farnesyylipyrofosfaattia ja kolesterolia. == Lähteet == == Aiheesta muualla == *Human Metabolome Database: Geranyl-PP Luokka:Orgaaniset fosfaatit Luokka:Terpeenit
Molot

Molot on etninen ryhmä Sinisen-Niilin alueella Sudanissa. Moloja on alle tuhat henkeä, ja he puhuvat niloottisiin kieliin kuuluvaa molo-kieltä. Useimmat molot ovat muslimeja. ==Aiheesta muualla== *Molot *Molo-kieli Luokka:Sudanin etniset ryhmät
Representaatio (psykologia)

Representaatio eli edustus, esitys, kuvaaminen, kuvaus on kognitiivisen psykologian käsite, joka tarkoittaa mielikuvaa tai mielen sisältöä, eli mielen esittämää kuvausta, joka edustaa mielen ulkopuolista todellisuutta, ja siis aistitoiminnallisesti havaittavissa olevaa ja aistittavaa ympäristöä. Jos joku ajattelee esimerkiksi jotain tiettyä ihmistä, voidaan sanoa, että hänen mielessään on representaatio tuosta ihmisestä eli näkömuistiin perustuva mielikuva. Representationalismi eli epäsuora realismi on kanta, jonka mukaan representaatiot ovat tärkein keino, jonka kautta pääsemme käsiksi ulkoiseen todellisuuteen. Ulkoinen todellisuus on anatomisen kehonrakenteen ja fysiologisten sisäisten prosessien ulkopuolista todellisuutta. Ulkopuolinen todellisuus on aistein havaittavissa. Aistitieto ja informaatio välittyvät näköaistin, kuuloaistin, hajuaistin, makuaistin ja tuntoaistin välityksellä. == Katso myös == * Skeema == Lähteet == Luokka:Kognitiivinen psykologia Luokka:Kognitiivinen neurotiede
Rakastajat-teatteri

Rakastajat-teatteri on vuonna 1991 perustettu Satakunnan ainoa vapaa ammattiteatteriryhmä. Sen perustivat näyttelijät Hilkka Ollikainen, Angelika Meusel ja Kai Tanner sekä puvustaja-lavastaja Lizz Santos. Teatteri on nimetty ensimmäisen ensi-illan, Harold Pinterin Rakastaja-näytelmän mukaan. Oma teatteritila saatiin keväällä 1997 Valtakadulta. Nykyisin Studio Hilkkana tunnettu paikka nimettiin alun perin Hilkka-näyttämöksi teatterin edesmenneen perustajajäsenen, Hilkka Ollikaisen, mukaan. Kulttuuritehdas Kehräämö Porin Puuvillatehtaan alueelta saatiin käyttöön vuonna 2009. Tähän saliin mahtuu jopa 260 katsojaa ja se tarjoaa puitteet klubi-illoille ja isoille vierailuesityksille. Vuodesta 2000 vuoteen 2022 Rakastajat-teatteri järjesti vuosittaista vapaille teatteriryhmille tarkoitettua Lainsuojattomat- festivaalia. Alun perin festivaali oli tarkoitus järjestää kiertävänä eri kaupungeissa, mutta paikaksi vakiintui Pori. Tapahtuman nimi viittaa vapaiden teatteriryhmien asemaan laitosteattereille ohjatun lakisääteisen rahoituksen ulkopuolella. == Aiheesta muualla == *Teatterin verkkosivut Luokka:Porin teatterit
First Breath

First Breath on Mercenaryn ensimmäinen studioalbumi. Musiikillisesti se on tyyliltään death- ja thrash metalia. Levy ovat miksanneet Kræn Meier ja Jacob Hansen, joista jälkimmäinen myös tuotti albumin. ==Kappalelista== #Symbiotic – 4:11 #World Wide Weep – 4:41 #Horizon – 8:00 #Master Game – 5:06 #Perceptive – 6:26 #Graveart – 4:24 #Next to Nothing – 3:45 #Demon8 – 6:48 #Watching Me – 4:38 #Alternative Ways – 3:52 #Sister Jane – 5:54 #Supremacy (bonusraita) – 5:21 ==Vierailijat== *Irene Poulsen – laulu kappaleissa ”Horizon” ja ”Sister Jane”. *Jakob Sivsgård – kosketinsoitin kappaleissa ”Horizon” ja ”Demon8”. == Aiheesta muualla == * * Luokka:Vuoden 1998 esikoisalbumit Luokka:Mercenaryn albumit
Nils Aejmelaeus

Nils (Niilo) Aejmelaeus (11. syyskuuta 1812 Vaasa – 20. elokuuta 1854 Porvoo) oli suomalainen pastori, joka julkaisi ensimmäisen suomenkielisen novellin tai pienoisromaanin. == Elämäkerta == === Lapsuus ja opinnot === Aejmelaeuksen vanhemmat olivat konrehtori (vararehtori) Johan Aejmelaeus ja Brita Johanna Lindqvist. Kuusilapsinen perhe muutti vuonna 1818 Uuteenkaupunkiin, kun Johan Aejmelaeus valittiin Uudenkaupungin ja Kalannin kirkkoherraksi. Nils Aejmelaeus pääsi ylioppilaaksi vuonna 1828, ja hänet vihittiin papiksi 1835. === Pappina === Aejmelaeus oli Sulkavan kirkkoherran apulaisena vuodesta 1835, mutta hän joutui jäämään viideksi vuodeksi virkavapaalle 1838–1844 heikon terveytensä takia. Aejmelaus oli sitten Porvoon tuomiokapitulin ylimääräisenä amanuenssina 1844, 2. amanuenssina 1844–1852 ja suoritettuaan pastoraalitutkinnon 1852 hänestä tuli 1853 Porvoon tuomiokapitulin notaari eli 1. amanuenssi. Aejmelaeus valittiin myös Porvoon kaupungin kaupungin rakentamiskomitean puheenjohtajaksi. === Novellikirjailijana === Aejmelaeus julkaisi ensimmäisen suomenkielisen 84-sivuisen novellin tai pienoisromaanin Haaksirikko: Suomalainen perustuskielinen taru, Niilolta vuonna 1838 ollessaan Sulkavalla apupappina. Novellissa lehdesten tekoon lähtenyt pappilan väki tapaa venematkalla veden varaan joutuneen talonpoika Paavon. Pahoin vilustunut Paavo tuodaan pappilaan, jossa häntä hoitaa pappilan piika Loviisa. Nuoret rakastuvat toisiinsa, mutta Loviisa ei suostu aluksi Paavon kosintaan, sillä hän luulee Paavolla olevan jo morsian. Monien vaiheiden jälkeen Paavo ja Loviisa menevät kuitenkin naimisiin. === Perhe === Nils Aejmelaeus oli naimisissa vuodesta 1844 Uudenkaupungin tullinhoitaja Olof Söderströmin lesken Fredrika Henrika Karolina Wittfoothin kanssa. === Kuolema === Aejmelaeus kuoli loppukesällä 1854 Porvooseen iskeneen lavantautiepidemian aikana. == Katso myös == * Aejmelaeus == Lähteet == * Suomen kirjailijat -tietokanta. * * Itä- Uudenmaan maakuntakirjailijat: Nils Aejmelaeus. == Kirjallisuutta == * Jokipii, Mauno: Nils Aejmelaeus – piirteitä suomalaisen novellin uranuurtajasta. Suomalaisen Kirjallisuuden Seura 1971. == Aiheesta muualla == * Vapaasti ladattavia Nils Aejmelaeuksen e-kirjoja Project Gutenbergiltä ja Projekti Lönnrotilta * * Suomalaisen novellin esikoinen 100 vuotias, Suomen Kuvalehti, 17.12.1938, nro 50, s. 39, Kansalliskirjaston digitaaliset aineistot Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Vuonna 1812 syntyneet Luokka:Vuonna 1854 kuolleet
Ongelma

Ongelma on este, joka tekee vaikeaksi saavuttaa halutun päämäärän, kohteen tai tarkoituksen. Se viittaa tilanteeseen, ehtoon tai asiaan, jota ei ole vielä ratkaistu. Laajassa merkityksessä ongelma tulee asianomaiselle henkilölle ilmeiseksi sitten kun hän huomaa merkittävän eron olemassaolevan tilanteen ja halutun tilanteen välillä. Työelämässä ongelmasta käytetään usein kiertoilmausta haaste, koska käsite ongelma saatetaan kokea negatiiviseksi ilmaukseksi. Esimerkiksi: Yrityksellämme on loppuvuonna edessään monia haasteita tarkoittaa samaa kuin Yrityksemme kohtaa loppuvuonna monia ongelmia. ==Ongelmanratkaisu== Ongelmalle tarvitaan vastaus tai ratkaisu. Yritystä löytää ratkaisu ongelmaan kutsutaan ongelmanratkaisuksi. Eräs sen muoto on vianpaikannus eli vianetsintä. 1950-luvun paikkeilta alkaen teoreettisen tietojenkäsittelytieteen eräs tavoitteista on ollut tutkia tietokoneiden käyttöä ongelmanratkaisussa. ==Esimerkkejä== Tyypillisiä ongelmia ovat mm. seuraavat: # Matemaattinen ongelma # Yhteiskunnallinen ongelma # Henkilökohtainen ongelma, esimerkiksi alkoholismi # Liike-elämän ongelma tai rahoitusongelma # Suunnitteluongelma # Shakkipelin ongelma # Akateeminen ongelma # Optimointiongelma # Laskettavuusongelma tai päätösongelma == Katso myös == * Ristiriita * Pulmatehtävät *
The Hours that Remain

The Hours that Remain on Mercenaryn neljäs studioalbumi. Levy on ensimmäinen, jolla Henrik "Kral" Andersen, yksi perustajajäsenistä, ei ole mukana. Tällä albumilla yhtye on valinnut edellisiä tuotoksiaan progressiivisemman lähestymistavan, mutta mukana on yhä elementtejä melodisesta death metalista ja power metalista. == Kappaleet == === CD === # # # # # # # # # # ==== Erikoispainoksen bonuskappaleet ==== # * # === DVD === Vain erikoispainos. # # # # # # # # # # == Kokoonpano == * Mikkel Sandager – laulu * Jakob Mølbjerg – kitara * Martin Buus – kitara * Mike Park – rummut * Morten Sandager – kosketinsoitin === Vierailijat === * Jacob Hansen – bassokitara * Björn "Speed" Strid (Soilwork) – laulu (kappale "Redefine Me") * Marcus Bischoff (Heaven Shall Burn) – laulu (kappale "Soul Decision") == Arvostelut == * Allmusic: Allmusic review * Imperiumi: 7½/10 * Soundi: == Lähteet == == Aiheesta muualla == * * Luokka:Vuoden 2006 albumit Luokka:Mercenaryn albumit __NOTOC__
Asiaintila

Asiaintilat ovat eräs ontologinen kategoria. Muodollisesti esitettynä asiaintila S on entiteetti, joka vastaa jotain kokonaista väitelausetta p ja on olemassa, jos ja vain jos p on tosi. Tosiasia on asiaintila, joka vallitsee. Ontologiaan käsite asiaintila on tullut 1800-luvun lopulla. Asiaintiloilla on selitetty universaalien ongelmaan liittyvässä realismissa sitä, kuinka Bertrand Russellin olettamat universaalit eli yleiskäsitteet instantioituvat partikulaareissa eli yksilöolioissa. Asiaintiloja ovat käsitelleet muun muassa Gustav Bergmann, D. M. Armstrong, Herbert Hochberg, J. P. Moreland, J. Padilla Gálvez ja Reinhardt Grossmann. Varsinkin Bergmann ja Armstrong ovat systematisoneet Russellin aiemmin esittämiä ideoita. == Katso myös == * Mahdolliset maailmat * Tosiasia eli fakta == Lähteet == == Aiheesta muualla == * Keinänen, Markku, Hakkarainen, Jani & Keskinen, Antti. Why Realists Need Tropes, Metaphysica 17 (1):69-85, 2016. * Luokka:Filosofian termit Luokka:Ontologia
Syy-seuraus-analyysi

Syy-seuraus-analyysi on menetelmä, jossa käydään läpi riippuvuuksia, jotka vaikuttavat tarkasteltavan aiheen eri tekijöiden välillä. Usein tarkoituksena on vian tai ongelman selvittäminen tai ennakoiva suunnittelu aikomuksena eliminoida vikaantumisen mahdollisuuksia. Sitä voidaan tehdä joko eteenpäin: syistä seurauksiin tai taaksepäin seurauksista syihin päin. Ohjelmistotestauksessa yleisesti käytetty esitystapa on syy-/seurauskaavio. Se on suunnattu graafi, joka kytkee ohjelman tai ohjelman osan tulotiedot saatuihin lähtötietoihin. Eräs sen muoto on kalanruotokaavio. == Katso myös == * Kausaliteetti * Oire * Vianetsintä Luokka:Päätösteoria